ddrg/super_eurlex huggingface dataset:
Den Europæiske Udviklingsfond (EUF): Prognoser over forpligtelser, betalinger og bidrag fra medlemsstaterne for 2017, 2018 og 2019 og ikkebindende prognose for 2020-2021

1.Forord

I overensstemmelse med artikel 7, stk. 1, i den interne aftale om 11. EUF og artikel 21, stk. 2, i Rådets forordning (EU) 2015/323 om finansforordningen for 11. Europæiske Udviklingsfond (i det følgende benævnt "finansforordningen for 11. EUF") fremlægger Kommissionen i dette dokument skøn over forpligtelser, betalinger og bidrag for perioden 2017 til 2019 under hensyn til prognoserne fra Den Europæiske Investeringsbank (EIB).

Dette dokument indeholder et overslag over den finansielle gennemførelse af EUF'erne (8. til 11.) for perioden 2017 til 2019. Desuden fremsættes et ikkebindende skøn over EUF-bidrag fra medlemsstaterne for 2020 og 2021.

Medlemsstaterne betaler deres bidrag til de instrumenter under 9., 10. og 11. EUF, som Den Europæiske Investeringsbank ("EIB") forvalter (investeringsfaciliteten og rentegodtgørelser), direkte til EIB.

2.Indledning

Kommissionen og EIB har ajourført deres prognoser over forpligtelser og betalinger for de enkelte AVS-lande og OLT-lande for 2017, 2018 og 2019. Særligt er prognoserne over betalingerne blevet udarbejdet med henblik på at hjælpe medlemsstaterne til så nøjagtigt som muligt at vurdere de beløb, de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

I overensstemmelse med artikel 7 i den interne aftale om 11. EUF og artikel 21, stk. 2, i finansforordningen for 11. EUF er skønnene over forpligtelser og betalinger blevet ajourført på basis af de seneste overslag.

Nedenstående graf viser den generelle udvikling i bruttoforpligtelser og -betalinger fra 1999 til 2016 og den forventede udvikling for perioden 2017-2019 (kumulerede beløb for både Kommissionen og EIB).





Bruttoforpligtelser og -betalinger: udviklingen i perioden 1999-2019 (mio. EUR)

Bemærk: Tal for gennemførelsen af de europæiske udviklingsfonde indtil 31. december 2016 (forpligtelser og betalinger) og prognoser for 2017-2019.

3.Finansielle prognoser for perioden 2017-2019 (mio. EUR)

Følgende tabel indeholder en ajourført oversigt over forpligtelser, betalinger og bidrag baseret på Kommissionens seneste prognoser.

Prognoser for perioden 2017-2019 (**) 2017 2018 2019 Forpligtelser Kommissionen 6 510 5 550 4 855 EIB 790 880 930 I alt 7 300 6 430 5 785 Betalinger Kommissionen 4 304 4 600 4 600 EIB 520 555 580 I alt 4 824 5 155 5 180 Bidrag Kommissionen 3 850 4 550 4 600 EIB 150 250** 300 I alt 4 000 4 800 4 900

* Bruttobeløb, dvs. uden fradrag af frigjorte eller inddrevne/tilbageførte beløb. Denne fremgangsmåde svarer til den, der anvendes i forbindelse med EU's almindelige budget.

** Jf. EIB forklarende bemærkning af 17.11.2015, MD nr.: 151/15 ADD 1 ACP

4.Ikkebindende skøn over bidrag for 2020-2021 (mio. EUR)
Denne rapport forelægges i medfør af artikel 51, stk. 1, i direktiv 2010/63/EU. I henhold til denne bestemmelse blev Kommissionen tillagt beføjelser til at vedtage delegerede retsakter i en periode på otte år fra den 9. november 2010 og pålægges at udarbejde en rapport vedrørende delegationen af beføjelser senest 12 måneder inden udløbet af perioden på otte år. Delegationen af beføjelser forlænges automatisk for perioder af tilsvarende varighed, medmindre Europa-Parlamentet eller Rådet tilbagekalder delegationen i henhold til artikel 52.

·BILAG VI: Liste over faktorer, der er omhandlet i artikel 37, stk. 1, litra c) [om obligatoriske oplysninger, der skal indgå i en projektansøgning]

·BILAG V: Liste over faktorer, der er omhandlet i artikel 23, stk. 3 [som grundlag for medlemsstaterne til at fastlægge minimumskrav til uddannelse og oplæring af personale]

Direktivet tillægger Kommissionen beføjelser til at vedtage delegerede retsakter med henblik på at tilpasse bilag I og III-VIII (med undtagelse af bestemmelserne i afsnit I og II i bilag VIII) til den videnskabelige og tekniske udvikling:

Det blev i sin tid anset for nødvendigt at tillægge Kommissionen denne beføjelse til at tilpasse et antal bestemmelser i direktivet til den videnskabelige og tekniske udvikling. Indtil i dag er der imidlertid ikke fremkommet tilstrækkelige videnskabelige oplysninger, der berettiger en sådan ajourføring af de relevante bilag. Det tog desuden længere tid end forventet, inden direktivet blev gennemført i alle medlemsstaternes lovgivning (hvoraf den sidste først blev afsluttet i 2015). Der er derfor i øjeblikket kun begrænsede erfaringer med bestemmelserne i bilagene til direktivet.

I takt med at der høstes flere erfaringer med anvendelsen af direktivet i praksis, herunder medlemsstaternes rapporter om undtagelser, der indrømmes for elementer i nogle af bilagene på grundlag af nye videnskabelige oplysninger, at forskningen fortsætter med at formidle ny viden om dyrs velfærdsbehov hos de anvendte arter, og at nye undersøgelsesteknikker og værktøjer bliver tilgængelige, vil Kommissionen imidlertid være forpligtet til at anvende sine delegerede beføjelser for at sikre, at direktivet tilpasses til den videnskabelige og tekniske udvikling.

4. KONKLUSION

Gennem de seneste syv år har Kommissionen ikke udnyttet de delegerede beføjelser, den er tillagt i direktiv 2010/63/EU. Den opfordrer Europa-Parlamentet og Rådet til at tage rapporten til efterretning.
1.INDLEDNING

Det eksterne långivningsmandat (ELM) er et mangeårigt og succesfuldt element i partnerskabet mellem Europa-Kommissionen og Den Europæiske Investeringsbank (EIB). Under ELM yder EU en garanti fra EU-budgettet for at gøre EIB i stand til at øge sin långivning uden for EU til støtte for EU's politikker. ELM støtter EIB's aktivitet i førtiltrædelseslandene, det østlige og sydlige naboskabsområde, Asien, Latinamerika og Sydafrika. I den løbende ELM-periode (2014-2020) garanterer EU's budget op til 27 mia. EUR af EIB's transaktioner.

Denne rapport indeholder en oversigt over EIB's aktiviteter under EU-garantien i 2016 og de vigtigste resultater og opnåede virkninger, herunder oplysninger om forventede virkninger i fremtiden af finansieringstransaktioner undertegnet i 2016, baseret på EIB's ramme for resultatmålinger (ReM). Rapporten giver også en oversigt over transaktionerne, der er gennemført af EIB uden EU-garanti (dvs. på "egen risiko") for at give en fuldt billede af dens aktiviteter i disse regioner.

Det ledsagende arbejdsdokument fra Kommissionens tjenestegrene indeholder mere detaljerede oplysninger og statistiske tabeller om ovennævnte aktiviteter fordelt på projekter, sektorer, lande og regioner.

2.VIGTIGSTE RESULTATER

I 2016 undertegnede EIB transaktioner på i alt 6,8 mia. EUR i de regioner, der er omfattet af det eksterne långivningsmandat, en lille stigning sammenlignet med det foregående år (6,7 mia. EUR). Af dette samlede beløb blev mere end halvdelen (58 %, 4 mia. EUR) gennemført med EU's garanti. Der var 54 nye transaktioner, for hvilke den første kontrakt blev undertegnet sidste år.

Alle nye transaktioner i disse regioner forventes at yde enten et "fremragende" eller et "godt" bidrag til EU's og partnerlandenes prioriteter inden for EIB's ramme for resultatmåling (ReM), nu i dens femte år.
1.Baggrund

Forordning (EF) nr. 762/2008 af 9. juli 2008 om medlemsstaternes indberetning af statistiske oplysninger om akvakultur blev ændret ved Europa-Parlamentets og Rådets forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

Ved artikel 9 i forordning (EF) nr. 762/2008 tillægges Kommissionen beføjelse til at vedtage delegerede retsakter. Denne beføjelse kan anvendes til at tage hensyn til den økonomiske og tekniske udvikling. De delegerede retsakter kan ændre bilag I for at tilpasse definitionerne deri til ændringer i de internationale definitioner samt bilag II-VI.

I henhold til artikel 9a, stk. 2, gælder beføjelsen til at vedtage delegerede retsakter for en periode på fem år fra den 10. januar 2014. Denne beføjelse forlænges stiltiende for perioder af fem års varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden. Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 762/2008

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 762/2008.

Frem til tidspunktet for indleveringen af nærværende rapport har indsamlingen af data i henhold til forordning (EF) nr. 762/2008 været stabil, og de internationale definitioner er ikke blevet ændret. Kommissionen har derfor endnu ikke fundet det nødvendigt at udøve de delegerede beføjelser.

3.Konklusioner

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 762/2008.

Kommissionen er af den opfattelse, at den fortsat bør have disse delegerede beføjelser, da det i fremtiden kan blive nødvendigt at vedtage en delegeret retsakt for at ændre bilag I-IV til ovennævnte forordning for at opfylde databrugernes behov i forbindelse med den fremtidige fælles fiskeripolitik eller for at tilpasse dem til ændringer i de internationale definitioner.
1.Baggrund

Forordning (EF) nr. 543/2009 af 18. juni 2009 om afgrødestatistikker og om ophævelse af Rådets forordning (EØF) nr. 837/90 og (EØF) nr. 959/93 blev ændret ved forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

Ved artikel 8a i forordning (EF) nr. 543/2009 tillægges Kommissionen beføjelse til at vedtage delegerede retsakter. I henhold til artikel 6 i forordning (EF) nr. 543/2009 kan de delegerede beføjelser anvendes til at ændre indberetningsskemaerne, der er indeholdt i bilaget til forordningen.

I henhold til forordningens artikel 8a, stk. 2, gælder beføjelsen til at vedtage delegerede retsakter for en periode på fem år fra den 10. januar 2014. Denne beføjelse forlænges stiltiende for perioder af fem års varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden. Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 543/2009

Kommissionen har udøvet sine beføjelser til at vedtage delegerede retsakter til at vedtage Kommissionens delegerede forordning (EU) 2015/1557 af 13. juli 2015 om ændring af Europa-Parlamentets og Rådets forordning (EF) nr. 543/2009 om afgrødestatistikker.

Kommissionens regelmæssige gennemgang af indsamlingen af data om afgrødestatistikker har påvist, at det er nødvendigt at ajourføre bilaget til forordning (EF) nr. 543/2009 med henblik på at præcisere begreberne og højne datakvaliteten og for bedre at opfylde brugernes behov, som har ændret sig i kraft af reformen af den fælles landbrugspolitik i 2014. Eurostat foretog gennemgangen i tæt samarbejde med Generaldirektoratet for Landbrug og Udvikling af Landdistrikter og medlemsstaterne.

Som følge heraf blev Kommissionens delegerede forordning (EU) 2015/1557 om ændring af forordning (EF) nr. 543/2009 om afgrødestatistikker vedtaget, hvorved indberetningsskemaerne i forordning (EF) nr. 543/2009 blev ajourført. Ajourføringerne omfatter hovedsagelig en præcisering af navne på variabler og aggregater. Nogle overflødige aggregater er blevet fjernet fra indberetningsskemaerne.

Ajourføringen af bilaget til forordning (EF) nr. 543/2009 indebar kun ubetydelige ændringer af nævnte bilag. Det reducerede antal aggregater og præciseringen af navne på klasser og af aggregaternes hierarki og sammensætning har højnet datakvaliteten og nedbragt antallet af fejl, der skyldes definitionerne. Dataene er blevet mere sammenlignelige.

Konsekvenserne for dataindsamling og ‑behandling i medlemsstaterne (både hvad angår de nationale statistiske kontorer og respondenterne) var positive og relativt begrænsede.

3.Konklusioner
om udøvelsen af de beføjelser til at vedtage delegerede retsakter, der er tillagt Kommissionen ved Europa-Parlamentets og Rådets forordning (EF) nr. 1165/2008 af 19. november 2008 om statistikker over husdyrbestande og kødproduktion og om ophævelse af Rådets direktiv 93/23/EØF, 93/24/EØF og 93/25/EØF

1.Baggrund

Europa-Parlamentets og Rådets forordning (EF) nr. 1165/2008 om statistikker over husdyrbestande og kødproduktion blev vedtaget den 19. november 2008. Den blev ændret ved Europa-Parlamentets og Rådets forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

Ved artikel 19 i forordning (EF) nr. 1165/2008 tillægges Kommissionen beføjelse til at vedtage delegerede retsakter. I henhold til artikel 18 i forordning (EF) nr. 1165/2008 tillægges Kommissionen beføjelse til at vedtage delegerede retsakter vedrørende ændringer af bilag I, II, IV og V. Disse bilag indeholder definitioner og kategorier for statistikker over husdyrbestande og slagtning samt for kødproduktionsprognoser.

I henhold til nævnte forordnings artikel 19, stk. 2, gælder beføjelsen til at vedtage delegerede retsakter for en periode på fem år fra den 10. januar 2014. Denne beføjelse forlænges stiltiende for perioder af fem års varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden. Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 1165/2008

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 1165/2008.

Der er ikke foretaget nogen ændringer af de definitioner, der er indeholdt i bilag I, II, IV og V til forordning (EF) nr. 1165/2008, i den pågældende periode. Ændringerne i de teknologiske og økonomiske forhold var så ubetydelige, at det ikke var nødvendigt at ændre listen over kategorier eller tilpasse de nationale og europæiske statistiske processer.

3.Konklusioner

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 1165/2008.

Kommissionen er af den opfattelse, at den fortsat bør have disse beføjelser, da det i fremtiden kan blive nødvendigt at vedtage en delegeret retsakt for at ændre de punkter, der er omhandlet i forordningens artikel 18, for at opfylde databrugernes behov i forbindelse med den fremtidige fælles landbrugspolitik.
1.Baggrund

Forordning (EF) nr. 1921/2006 af 18. december 2006 om fremsendelse af statistiske data vedrørende landinger af fiskevarer i medlemsstaterne blev ændret ved Europa-Parlamentets og Rådets forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

I henhold til artikel 9 i nævnte forordning er Kommissionen tillagt beføjelse til at vedtage delegerede retsakter vedrørende tekniske ændringer af bilag I til IV.

Kommissionen skal sikre, at sådanne delegerede retsakter ikke pålægger medlemsstaterne eller respondenterne nogen væsentlig yderligere administrativ byrde.

I henhold til artikel 10a, stk. 2, gælder Kommissionens beføjelse til at vedtage delegerede retsakter for en periode på fem år fra den 10. januar 2014. Denne beføjelse forlænges stiltiende for perioder af fem års varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden, dvs. inden den 10. april 2018.

Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 1921/2006

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EU) nr. 1921/2006.

Forordning (EF) nr. 1921/2006 omfatter den årlige indsamling af statistiske data om de samlede mængder og værdien pr. enhed af de fiskevarer, der landes på en medlemsstats område af EF- og EFTA-fiskerfartøjer, opdelt efter fiskevarernes behandlingsgrad og anvendelse. De første data blev indsamlet i 2007 og indleveret til Kommissionen (Eurostat) i slutningen af juni 2008.

Frem til tidspunktet for indleveringen af nærværende rapport har indsamlingen af data i henhold til forordning (EF) nr. 1921/2006 været stabil, og de internationale definitioner er ikke blevet ændret. Kommissionen har derfor endnu ikke fundet det nødvendigt at udøve de delegerede beføjelser.

3.Konklusioner

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EU) nr. 1921/2006.

Kommissionen er af den opfattelse, at den fortsat bør have disse delegerede beføjelser, da det i fremtiden kan blive nødvendigt at vedtage en delegeret retsakt for at ændre den liste over koder for behandlingsgrad og anvendelse, der er indeholdt i bilagene til ovennævnte forordning, for at opfylde databrugernes behov i forbindelse med den fremtidige fælles fiskeripolitik.
1.Baggrund

Rådets direktiv 96/16/EF om statistiske undersøgelser af mælk og mejeriprodukter blev vedtaget den 19. marts 1996. Det blev ændret ved Europa-Parlamentets og Rådets forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

Ved direktivets artikel 3, stk. 2, tillægges Kommissionen beføjelse til at vedtage delegerede retsakter. Denne beføjelse tillægges "for at ændre fortegnelsen over de mejeriprodukter, der er omfattet af undersøgelserne, og for at fastlægge ensartede definitioner, der skal anvendes ved indberetningen af resultaterne, for de forskellige produkter". De statistiske aktioner, der er omhandlet i de delegerede retsakter, skal begrundes behørigt under anvendelse af bidrag fra relevante eksperter baseret på en analyse af omkostningseffektiviteten, hvis det er relevant. Dette bør omfatte en vurdering af byrden for respondenterne og af produktionsomkostningerne.

Fortegnelsen over mejeriprodukterne og disses ensartede definitioner findes i bilag I til Kommissionens beslutning 97/80/EF af 18. december 1996 om gennemførelsesbestemmelser for Rådets direktiv 96/16/EF om statistiske undersøgelser af mælk og mejeriprodukter.

I henhold til direktivets artikel 6a, stk. 2, gælder beføjelsen til at vedtage delegerede retsakter for en periode på fem år fra den 10. januar 2014. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden. Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til Rådets direktiv 96/16/EF

Kommissionen har endnu ikke udøvet de beføjelser til at vedtage delegerede retsakter, der er tillagt den ved direktiv 96/16/EF.

De fleste mejeriprodukter var ikke genstand for ændringer i løbet af den pågældende periode. Nogle enkelte af dem var genstand for ændringer, men disse ændringer var så ubetydelige, at der ikke var nogen begrundelse for at tilpasse de europæiske og nationale statistiske systemer.



3.Konklusioner

Kommissionen har endnu ikke udøvet de beføjelser til at vedtage delegerede retsakter, der er tillagt den ved Rådets direktiv 96/16/EF.

Kommissionen er af den opfattelse, at den fortsat bør have disse beføjelser, da det i fremtiden kan blive nødvendigt at vedtage en delegeret retsakt for at ændre de punkter, der er omhandlet i direktivets artikel 3, stk. 2, for at opfylde databrugernes behov i forbindelse med den fremtidige fælles landbrugspolitik.
1.Baggrund

Europa-Parlamentets og Rådets forordning (EF) nr. 138/2004 af 5. december 2003 om landbrugsregnskaber i Fællesskabet ("LR") blev vedtaget i december 2003. Den blev ændret ved Europa-Parlamentets og Rådets forordning (EU) nr. 1350/2013 af 11. december 2013 om ændring af visse lovgivningsmæssige retsakter inden for landbrugs- og fiskeristatistik for at bringe gennemførelsesbeføjelserne i overensstemmelse med traktaten om Den Europæiske Unions funktionsmåde.

Ved artikel 4, stk. 2, i forordning (EF) nr. 138/2004 tillægges Kommissionen beføjelse til at vedtage delegerede retsakter. I henhold til artikel 2, stk. 2, kan delegationen af beføjelser anvendes til at ændre LR-metodologien, der er fastsat i bilag I, og kan i henhold til artikel 3, stk. 3, anvendes til at ændre listen over variabler for indberetning af de data, der er fastsat i bilag II.

I henhold til artikel 4, stk. 2, gælder beføjelsen til at vedtage delegerede retsakter for en periode på fem år fra den 10. januar 2014. Denne beføjelse forlænges stiltiende for perioder af fem års varighed, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden. Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 138/2004

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 138/2004.

Siden de delegerede beføjelser trådte i kraft i 2014, har Kommissionen ikke konstateret noget umiddelbart behov for at ajourføre hverken bilag I eller II. Den har imidlertid indledt interne overvejelser vedrørende metodologi og dækning, som eventuelt kan få konsekvenser fremover.

3.Konklusioner

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 138/2004.

Kommissionen er af den opfattelse, at den fortsat bør have disse delegerede beføjelser, da det i fremtiden kan blive nødvendigt at vedtage en delegeret retsakt for at ændre bilag I og II til forordningen som led i en kommende udvikling af de landbrugsøkonomiske regnskaber og for at opfylde databrugernes behov i forbindelse med den fremtidige fælles landbrugspolitik.